b'\n_START_ARTICLE_\nIndre Akershus Blad\n_START_PARAGRAPH_\nIndre Akershus Blad er en avis som kommer ut i Aurskog-H\xc3\xb8land, S\xc3\xb8rum og Fet i Akershus og R\xc3\xb8mskog i \xc3\x98stfold. Redaksjonslokalet ligger i G\xc3\xa5gata p\xc3\xa5 Bj\xc3\xb8rkelangen. Ansvarlig redakt\xc3\xb8r og disponent er Arne Henrik Vestreng. \xc2\xabIndre\xc2\xbb \xe2\x80\x93 som avisen kalles p\xc3\xa5 folkemunne \xe2\x80\x93 ble f\xc3\xb8rste gang utgitt i 1908. Indre Akershus Blad er en del av Mediehuset Romerike, som blant annet inneholder avisen Romerikes Blad og TV-stasjonen TVRomerike. Mediehuset Romerike er igjen en del av mediekonsernet Amedia.'